Publication: Magyar Közlöny
Issue: MK-1999-124 (Year: 1999, Number: 124)
Era: 1990-2004
Section: szóló 217/1998. (XII. 30.) Korm. rendelet 109. § (1) bekezdése alapján automatikusan megállapított havi előirányzat-felhasználási keretekről, valamint a köztartozások miatt zárolt
Paragraph Index: 941

3. A nyomtatvány három példányban készül, melyből: — egy példány a Kincstár Központnál marad — két példányt a Kincstár Központ a Naptári rendben megállapított határidőben (6., 7., 8. oszlop kivételével) kitöltve eljuttat a Fejezethez. A Fejezet mindkét példányon kitölti a Fejezet által engedélyezett előirányzat-felhasználási keret korrekció előjele, összege, és a kiutalandó keret összege (6., 7., 8.) oszlopokat valamint a lap alján található igazoló részt. Amennyiben a Fejezet az automatikusan megállapított kereten nem kíván korrekciót végrehajtani költségvetési szervei között mindhárom oszlopot balról jobbra felfelé haladva átlós irányban át kell húzni. (A Fejezet cégszerű aláírása ebben az esetben is szükséges!) — A kitöltött űrlap egy példánya a Fejezetnél marad, a másik példányát a Naptári rend szerinti határidőben vissza kell küldeni a Kincstár Központ Előirányzat-gazdálkodási Igazgatóság Központi Fejezetek Főosztálya részére, illetve a TB költségvetési szervek esetén pedig a Társadalombiztosítási és más alapok Önálló Osztálya részére.

Source: https://magyarkozlony.hu/hivatalos-lapok/7485037b082f450127154489b3936e70ee10d197/dokumentumok/16e5ec03f89177906f026866b2f7ce59370ec701/letoltes